Lissotes cornutus

Lissotes cornutus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En liten til middelsstor (12-18 millimeter), noe bred, mørkbrun til svart hjortebille. Hannen har noe forstørrede, krumme kjever (mandibler) som er omtrent så lange som hodet. Kroppen er grovt og ganske tett punktert. Dekkvingene og pronotum har oppstående, gulaktige hår på sidene. Hunnen mangler forstørrede kjever, hodet er mindre enn hos hannen, pronotum mer rundet og oversiden kraftigere punktert.

Levevis 
Arten lever i kjølig, temperert regnskog, buskmark (sklerofyllskog) og også på alpine heier. Både voksne og larver lever under råtnende stokker. De voksne billene kan ikke fly.

Utbredelse 
Arten lever på Tasmania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Lissapterini
 Slekten Lissotes Westwood, 1855
 Lissotes cornutus Boileau, 1905

Referanser

Eksterne lenker 
 
 Atlas of Living Australia - Lissotes cornutus 
 Alain Galant: Les Lucanidae du Monde. Nettside om arten

Hjortebiller
Biller formelt beskrevet i 1905
Dyr formelt beskrevet av Henri Boileau
Australias insekter